Ҭырқәтәыла иҟоу аԥсуа культуратә центрқәа реизара ду аҿы ҩаԥхьа афедерациа ахадас далхын Аҭанур Аҟәысба, иара арадио Sputnik Аԥсны аефир аҿы еиҭеиҳәеит русураҿы хықәкы хаданы иқәдыргыло азҵаарақәа ртәы.
Аԥсны Аҭҵаарадыррақәа ракадемиа ахада Зураб Џьапуа Санкт-Петербург, Антропологиеи аетнографиеи рмузеи аҿы абҵара 14-16 рзы имҩаԥысуаз Б.Н. Путилови К.В. Чистови ирызку аҭҵаарадырратә ԥхьарақәа дрылахәын, иара арадио Sputnik Аԥсны аефир аҿы еитеиҳәеит урҭ рҵакы атәы.
Аԥсны Ауаажәларратә палата инаныгӡо аусура атәы, насгьы уи алҵшәа амоума? Абри азы лгәаанагара лҳәеит арадио Sputnik аефир аҿы адырраҭара "Коӷониаԥҳа лымҩаду" асас, Аԥсны Жәлар рартистка Манана Шамԥҳа.
Арадио Sputnik Аԥсны арубрика "Аҭоурых иагәылаҵәаху" аҟны шәара еилышәкаар шәылшоит ҳмузеиқәа рҟны иӡыргоу аекспонатқәа, амаҭәарқәа иеиҭарҳәо аҭоурых атәы.